Държавен вестник, бр. 4, 2020 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  4
(2) Всяка от страните по спора може в пис­
мен вид да иска отвод на член на комисията, 
ако са налице обстоятелства, които пораждат 
основателни съмнения относно неговата без­
пристрастност и независимост.
Чл. 162. (1) Председателят на комисията 
свиква заседанията, докладва спора, разпре­
деля между членовете на комисията задълже­
нията във връзка с изготвяне на решението 
и комплектуване на преписките.
(2) Арбитражната комисия разглежда спо­
ровете по документи, които страните предва­
рително са представили.
(3) Ако комисията прецени, тя може да из­
слуша представител(и) на проверяващия екип 
(длъжностни лица – служители на НЗОК, и/
или длъжностни лица от РЗОК – контрольо­
ри), както и на ИДП, направил възражения. 
Комисията може да изисква всички необхо­
дими документи, справки и други материали, 
необходими за формиране на решение.
Чл. 163. На всяко заседание на комисията 
се води протокол, който се подписва от всички 
членове на комисията.
Чл. 164. (1) Арбитражната комисия се 
произнася с решение по предмета на спора.
(2) Решението на комисията е в писмен 
вид, съдържа мотиви и се подписва от всички 
членове.
(3) Срокът за произнасяне на решение е 
двуседмичен, считан от датата на получаване 
на преписката.
(4) Решението се взема с обикновено мно­
зинство, присъствено и чрез явно гласуване.
(5) Решението на комисията се изготвя в 
три екземпляра – по един за ИДП, управителя 
на НЗОК, съответно директора на РЗОК, и 
съответната РК на БЗС. Решенията се връчват 
по начин, удостоверяващ получаването им.
Чл. 165. (1) В случай че арбитражната 
комисия потвърди констатациите на длъж­
ностното лице по чл. 72, ал. 2 ЗЗО изцяло 
или частично, управителят на НЗОК, съот­
ветно директорът на РЗОК, издава заповед 
за налагане на предвидените в НРД санкции.
(2) В случай че арбитражната комисия 
отхвърли изцяло констатациите на длъжност­
ното лице по чл. 72, ал. 2 ЗЗО, управителят 
на НЗОК, съответно директорът на РЗОК, 
писмено уведомява лицето – обект на про­
верката, за решението за прекратяване на 
производството.
(3) В случай че арбитражната комисия не 
се произнесе с решение в срока по чл. 75, 
ал. 7 от ЗЗО или е налице равен брой гласове, 
поради което не е налице прието решение, 
управителят на НЗОК, съответно директорът 
на РЗОК, издава мотивирана заповед, с която 
може да наложи санкциите.
(4) В случаите по ал. 3 арбитражната 
комисия изготвя протокол. Екземпляр от 
протокола се предоставя на управителя на 
НЗОК, съответно директора на РЗОК, и на 
РК на БЗС (председателя на управителния 
съвет на РК на БЗС), а препис-извлечение от 
протокола се предоставя на лицето – обект 
на проверката.
(5) В случай че съответните РК на БЗС 
(УС на РК на БЗС) не са посочили свои 
представители в сроковете по чл. 75, ал. 6 
от ЗЗО за създаване на арбитражна комисия, 
управителят на НЗОК, съответно директорът 
на РЗОК, издава мотивирана заповед, с която 
може да наложи санкциите, без да е необхо­
димо становището по чл. 74, ал. 4 от ЗЗО да 
бъде разглеждано от такава комисия.
Чл. 166. (1) В специална книга в РЗОК се 
посочва датата на постъпване на всяка пре­
писка в арбитражната комисия.
(2) След приключване на всяка преписка 
цялата документация се извежда в книгата 
по ал. 1. Копия от преписките се подреждат 
в архив и се съхраняват от комисията в РЗОК 
не по-малко от една година. Книгата се съх­
ранява в деловодството на РЗОК.
ДОПЪЛНИТЕЛНА РАЗПОРЕДБА
§ 1. По смисъла на този договор:
1. „Здравноосигурени лица“ се считат и ли­
цата, за които се прилагат схемите за социална 
сигурност на ЕС, както и лицата, включени в 
международни спогодби за социално осигуря­
ване, по които Република България е страна, 
и доказали правата си с удостоверителни 
документи за право на обезщетения в нату­
ра в случай на болест, майчинство, трудови 
злополуки или професионални заболявания 
съгласно приложение № 3.
2. „Повторно нарушение“ е такова, извърше­
но от лекар по дентална медицина от лечебно 
заведение – ИДП, за което на нарушителя е 
била наложена и влязла в сила санкция за 
същия вид нарушение в рамките на кален­
дарната година.
3. „Последващо нарушение“ е извършва­
нето на три или повече нарушения от лекар 
по дентална медицина от лечебно заведе­
ние – ИДП, след наложена и влязла в сила 
санкция за същия вид нарушение в рамките 
на календарната година.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. (1) Този Национален рамков договор 
влиза в сила от 1.01.2020 г. и отменя Наци­
оналния рамков договор за денталните дей­
ности за 2018 г.
(2) Този Национален рамков договор се 
приема за срок от три години.
(3) Ежегодно НЗОК и БЗС предоговарят 
чрез подписване на анекс този НРД в частта по 
чл. 55, ал. 2, т. 3а и 6б от ЗЗО, а в останалата 
част НРД се предоговаря при необходимост 
или по искане на всяка една от страните в 
срока по ал. 2.